EuroPsy

EuroPsy on Euroopa tasemel haridus- ja koolitusstandard psühholoogide jaoks. See kvalifikatsioonistandard põhineb kuue aasta pikkusel psühholoogiaalasel väljaõppel ja koolitustel ning see sisaldab ka aasta pikkust juhendatud praktikat.

EuroPsy töötati välja, et määrata kvaliteedi orientiir psühholoogiaalase hariduse ja praktika jaoks ning seega ka kaitsta avalikkust (on võimalik välja selgitada, kas teatud psühholoogi saab lugeda mingis kindlas valdkonnas pädevaks) ja parandada psühholoogide liikumisvõimalusi ja teenuste osutamise võimalusi Euroopa riikide vahel. Lisaks võimaldab see psühholoogidel ka omandada jätkuharidust ja spetsialiseerumist mujal Euroopas.EuroPsy. Vaadatud 09.04.2014.

Ajalugu
EuroPsy aluseks on EuroPsyT – hariduse ja väljaõppe raamistik Euroopa psühholoogidele, mille Euroopa Psühholoogiaassotsiatsioonide Föderatsioon (European Federation of Psychologists' Associations, EFPA) võttis vastu aastal 2001. EuroPsy projekti katsetamine lõppes 2008. aasta lõpus (Soomes, Saksamaal, Ungaris, Itaalias, Hispaanias ja Suurbritannias) ning registrit tutvustati 2009. aasta juulis Oslos toimunud EFPA üldkoosolekul. Kuigi registri rakendamine algas aastal 2010, sai enamik riike sellest osa 2011. aastast. Projektis võivad osaleda kõik 35 EFPA liikmesriiki.Countries. Vaadatud 09.04.2014.

Register
EuroPsy standardini jõudnud psühholoogide andmed kantakse Euroopa Psühholoogide Registrisse, mis eristab nelja laia kutsevaldkonda:
 hariduspsühholoogia,
 kliiniline- ja tervisepsühholoogia,
 organisatsiooni- ja tööpsühholoogia,
 muu (mis ei sobi teistesse valdkondadesse).
Mainitud registrist leiab kõikide tunnistuse saanud psühholoogide nimed. EuroPsy tunnistus antakse nõuetele vastavale psühholoogile, kes on esitanud sellekohase taotluse kohalikule tunnistusekomiteele. 2014. aasta aprilli seisuga oli andmebaasis esindatud peaaegu 30 Eesti psühholoogi.Find a psychologist. Vaadatud 09.04.2014.

Psühholoog, kes on läbinud täiendava spetsiaalse väljaõppe ja juhendatud praktika, võib saada lisaks EuroPsy spetsialisti kvalifikatsiooni. Praeguseks on välja töötatud kahed spetsialisti tunnistuse nõuded:
 psühhoteraapia,
 töö- ja organisatsioonipsühholoogia.

Viited

Välislingid
 EuroPsy tunnistusega psühholoogide otsing
 EFPA koduleht

Kategooria:Psühholoogia